CELEX: 31986R3334
Language: el
Date: 1986-10-31
Title: Κανονισμός (ΕΟΚ) αριθ. 3334/86 της Επιτροπής της 31ης Οκτωβρίου 1986 για την παράταση διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος

Avis juridique important

|

31986R3334

Κανονισμός (ΕΟΚ) αριθ. 3334/86 της Επιτροπής της 31ης Οκτωβρίου 1986 για την παράταση διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος  

Επίσημη Εφημερίδα αριθ. L 306 της 01/11/1986 σ. 0041

***** ΚΑΝΟΝΙΣΜΟΣ (ΕΟΚ) αριθ. 3334/86 ΤΗΣ ΕΠΙΤΡΟΠΗΣ  της 31ης Οκτωβρίου 1986  για την παράταση διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/85 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 4 παράγραφος 6, το άρθρο 5 παράγραφος 4 και το άρθρο 7 παράγραφος 2,  Εκτιμώντας:  ότι ελήφθησαν μέτρα ενισχύσεων στην ιδιωτική αποθεματοποίηση από τον κανονισμό (ΕΟΚ) αριθ. 866/86 της Επιτροπής (3)· ότι η κατάσταση της αγοράς του χοιρείου κρέατος εξελίχθηκε με τέτοιο τρόπο ώστε να φαίνεται σκόπιμη η παράταση της περιόδου αποθεματοποίησης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τις ισχύουσες συμβάσεις ιδιωτικής αποθεματοποίησης, η διάρκεια της αποθεματοποίησης αυξάνεται κατά ένα ή δύο μήνες με αίτηση του ενδιαφερομένου. Η παράταση αυτή αφορά τη συνολική ποσότητα που προβλέπεται στην εν λόγω σύμβαση αποθεματοποίησης. Ο αποθεματιστής πληροφορεί τον οργανισμό παρέμβασης για την πρόθεση το να παρατείνει τη διάρκεια των συμβάσεων αποθεματοποίησης, τουλάχιστον τρεις εργάσιμες ημέρες πριν από την λήξη της σύμβασης.  Στην περίπτωση αυτή το ποσό της ενίσχυσης αυξάνεται σύμφωνα με το άρθρο 1 παράγραφος 2 του κανονισμού (ΕΟΚ) αριθ. 866/86.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 133 της 21. 5. 1986, σ. 39.  (3) ΕΕ αριθ. L 81 της 26. 3. 1986, σ. 6.